laion/Wikipedia-Exotic huggingface dataset:
კოკი

კოკი — სოფელი საქართველოში, სამეგრელო-ზემო სვანეთის მხარის ზუგდიდის მუნიციპალიტეტში, თემის ცენტრი (სოფლები: კოკი, ხურჩა). მდებარეობს მდინარე ენგურის მარცხენა სანა­პიროზე. სოფელი კოკი ზუგდიდიდან დასავლეთით შავიზღვისპირეთის მიმართულებით 15 კმ-ს დაშორებით მდებარეობს. სოფლის ძირითადი ნაწილი მდინარე ენგურის მარცხენა მხარეს არის გაშენებული, ხოლო მარჯვენა ნაპირზე კოკში შემავალი პატარა სოფელი ხურჩა მდებარეობს. კოკში ენგურის ძირითადი დინების გარდა, მისგან გამომავალი ტოტები: პატარა ენგური და გაჭედილი ენგური გაედინება. სოფლის სახელწოდებაც ამ მდინარესთანაა დაკავშირებუ­ლი. სოფლის თავსა და ბოლოში ხმელეთის სიღრმეზე იჭ­რება მდინარის შენაკადები, რომელსაც მეგრელები „ნოღელას“ უწოდებენ, სწორედ ეს შენაკადები ქმნი­ან „კოკიას“, (მეგრულად კუნძული) ნიშანდობლივია, რომ სოფლის სახელწოდებაც აქედან იშვა. წყაროებში მოხსენიებულია XVI საუკუნიდან. კოკში, სოფლის სასაფლაოსთან დგას წმინდა გიორგის სახელობის ახლად აღდგენილი ეკლესია, რომელშიც ჩაშენებულია ძველი ეკლესიის კედლის ნაწილი და ერთი მოჩუქურთმებული ქვა. ადგილობერივები ამ ეკლესიას XI საუკუნის ძეგლად მიიჩნევენ. კოკის საკრებულოში შედის პატარა კოკი, სადაც სოფელ ორსანტიის საზღავრთან, სახუბუოს უბანში, ე.წ. „გაჭედილი ენგურის“ მარჯვენა მხარეს არის ღვთისმშობლის ნასაყდარალი. ამ უბანს კადარესაც ეძახიან. 2014 წლის აღწერის მონაცემებით სოფელში ცხოვრობს 887 ადამიანი. კოკის ეკლესია გაბიოსნია პ. ზუგდიდის რაიონის ისტორიული გეოგრაფიიდან; ისტორიისა და ეთნოლოგიის ინსტიტუტის შრომები (XII -XIII), 2012/2013, თბილისი, ISSN 1987-6564, გვ. 369 - 379 ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ დ. ჭითანავა, ეკლესიები და თავდაცვითი ნაგებობები სამეგრელოში (თბილისი, 2010), გვ.159-160 ↑ პ.ცხადაია, დასახ. ნაშრომი, გვ.169 ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ფრეგატისებრნი

ფრეგატისებრნი (ლათ. Fregatidae) — ფრინველთა ოჯახი რეგვენასნაირთა რიგისა. მოიცავს 1 გვარის 5 სახეობას. მათი სხეულის სიგრძე 78 სმ — 1 მ, მასა 2 კგ აღწევს. გრძელფრთიანი (შლილში 2-მდე), გრძელბოლოიანი ფრინველები არიან. აქვთ ვიწრო და გრძელი, ბოლოზე კაუჭიანი ნისკარტი, თითებს შორის ფუძესთან აპკი. გავრცელებული არიან სუბტროპიკულ და ტროპიკულ ზონის ოკეანურ კუნძულზე. შებუმბლულია შავად და ლითონისებრი ბზინვარება დაკრავს, ზოგჯერ თეთრი ხალები აყრია. ჩიჩახვი შიშველია, მკვეთრი წითელი და ტიხტიხის დროს გაბერილი. ბუდობენ კოლონიებად. იკვებებიან ფრენია თევზებით, ზღვის უხერხემლოებით. ჟორდანია რ., ქართული საბჭოთა ენციკლოპედია, ტ. 10, თბ., 1986. — გვ. 395. ↑ ინფორმაცია ITIS-ზე
ტყაია

ტყაია — სოფელი საქართველოში, სამეგრელო-ზემო სვანეთის მხარის ზუგდიდის მუნიციპალიტეტში, ჩხორიის თემი. მდებარეობს მდინარე ენგურის მარცხენა სანაპიროზე, ზღვის დონიდან 125 მეტრი, ზუგდიდიდან 17 კილომეტრის დაშორებით. 2014 წლის აღწერის მონაცემებით სოფელში ცხოვრობს 683 ადამიანი. სოფლის დღევანდელი ტერიტორია დადიანების მმართველობის ჟამს მთლიანად ტყით ყოფილა დაფარული და იგი მთავართა საყვარელ სანადირო ადგილს წარმოად­გენდა. მიუთითებენ სოფლის სახელწოდებასაც აქედან წარმოიშვაო — ტყაია, მეგრულად — ტყიანი ადგილი. სოფელში დგას XIX საუკუნის წმინდა გიორგის სახელობის ეკლესია. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ტყაიის წმინდა გიორგის ეკლესია

წმინდა გიორგის სახელობის ეკლესია — ეკლესია საქართველოში, ზუგდიდის მუნიციპალიტეტის სოფელ ტყაიაში. სოფელი ტყაია ზუგდიდის რაიონის ერთ-ერთი ლამაზი სოფელია, რომელიც ზუგდიდიდან 17 კილომეტრის დაშორებით მდ. ენგურის მარცხენა მხარეს მდებარეობს. სოფლის დღევანდელი ტერიტორია დადიანების მმართველობის ჟამს მთლიანად ტყით ყოფილა დაფარული და იგი მთავართა საყვარელ სანადირო ადგილს წარმოადგენდა. მიუთითებენ სოფლის სახელწოდებასაც აქედან წარმოიშვაო -„ტყაია“ მეგრულად ტყიან ადგილს ნიშნავს.შემდგომში დადიანებს ეს ადგილები ჩიქოვანებისათვის უანდერძიათ, რომელთა შთამომავლობა დღესაც ცხოვრობს სოფელში. გასული საუკუნის პირველ წლებში სოფლის მკვიდრმა სიმონ ბეჟანის ძე ჩიქოვანმა, რომელსაც მემკვიდრე არ მიეცა, თავისი საცხოვრებელი ადგილ-მამული დაულოცა ახლო ნათესავს - ბარდღა კადირბის ძე ჩიქოვანს, რომელსაც სამსონის ანდერძის მიხედვით ნაჩუქარ ადგილას უნდა აეშენებინა წმინდა გიორგის სახელობის ეკლესია. ბარდღა ჩიქოვანმა მონდომება არ დაიშურა და ეკლესია 1910-1912 წლებში ააშენა. კედლების ასაშენებელი აგური იქვე, ადგილზე გამოწვეს, თუნუქის სახურავი სტამბოლიდან ჩამოიტანეს. ღვთის შემწეობითა და სოფლის თანადგომით დიდებული ეკლესია აშენდა 1910–1912, სადაც ანდერძის მიხედვით სიმონ ჩიქოვანი და მისი მეუღლე ეკლესიში დაასაფლავეს. ახალაშენებულ ეკლესიაში 1914 წელს ეპისკოპოს ლეო­ნიდეს კურთხევით მედავითნედ დაუდგენიათ ამავე სოფლის მკვიდრი ნი­კოლოზ ქუხილავა, რომელიც 1925 წლიდან სამღვდელო ხარისხში აყვანი­ლი მეუფე სვიმეონის ლოცვა-კურთხევით, სიცოცხლის ბოლომდე მიუხე­დავად მრავალი განსაცდელისა, აღასრულებდა ღვთისმსახურებას. 1990 წლიდან ადგილობრივმა მაცხოვრებლებმა დაიწყეს ეკლესიის აღ­დგენითი სამუშაობები, რომლებიც დიდწილად (80%) დააფინანსა სოსო ხვიჩავამ, ხოლო აღდგენით სამუშაოებს ხელმძღვანელობდა დემურ ფიფია. ხვიჩავამ სპეციალურად ჩამოასხმევინა ოთხი სამრეკლო ზარი (350, 180, 100 და 15 კგ) და ჩამოიტანა მოსკოვიდან, ასევე მთლიანად დააფინანსა ეკლესიის შემოღობვის სამუშაოები. ეკლესიის და შემოგარენის აღდგენაში ფიზიკურად ჩართული იყო ადგილობრივი მოსახლეობა. 2000 წელს ზუგდიდისა და ცაიშის ეპისკოპოსმა გერასიმემ (შარაშენი­ძე) აკურთხა აღდგენილი ტაძარი და წინამძღვრად დეკანოზი გაბრიელ გუ­ლორდავა დაადგინა. 2000 წელს ზუგდიდისა და ცაიშის ეპისკოპოსმა გერასიმემ აკურთხა აღდგენილი ტაძარი და წინამძღვრად მღვდელი გაბრიელ გულორდავა დაადგინა, ხოლო 2003 წლიდან ტაძრის წინამძღვარია მღვდელი გალაქტიონ ფიფია. ტაძრის დღესასწაული აღინიშნება გიორგობას. ზუგდიდისა და ცაიშის ეპარქიის ოფიციალური საიტი დაარქივებული 2014-09-03 საიტზე Wayback Machine.
დიდი ნეძის წმინდა გიორგის მონასტერი

წმინდა გიორგის სახელო­ბის მამათა მონასტერი მდებარეობს ზუგდიდის მუნიციპალიტეტის სოფელ დიდ ნეძში. მონასტერი აიგო 1999–2004 წლებში. დიდინეძის მამათა მონასტრის საეკლესიო კომპლექსში შე­დის: ეკლესია (ორნავიანი ბაზილიკა), სამრეკლო სანათლავით, სატრაპეზო სამლოცველოთი. ეკლესიას გაუკეთდა ლამაზი გალავანი. ეზო განაშენიანე­ბულია მარადმწვანე ხეებით. ეკლესიას გამოეყო დამატებით სანერგე ფარ­თი დამხმარე მეურნეობისათვის.ეკლესიის მოჩუქურთმებული ბაზილიკა ეკლარის ქვისგანაა ნაგები, ხო­ლო სამრეკლო გადახურულია სპილენძით. ახლად ნაკურთხ ტაძარში მეუფე გერასიმემ წინამძღვრად დეკანოზი ზაბულონ ქობალია დაადგინა. მამა ზაბულონი შაბათობით რეგულარულად აღავლენდა საღმრთო ლიტურღიას. მეუფე გერასიმეს ლოცვა-კურთხევით ეკლესიასთან გახსნილია მამათა მონასტერი, რომლის წინამძღვარია იღუმენი თეოდოსი (ლაგაზაშვილი). ზუგდიდისა და ცაიშის ეპარქიის საიტი დაარქივებული 2014-09-03 საიტზე Wayback Machine.
ჟირაფისებრი ანტილოპა

ჟირაფისებრი ანტილოპა (ლათ. Litocranius walleri) — წყვილჩლიქოსანი ძუძუმწოვარი ნამდვილი ანტილოპების ქვეოჯახისა. მისი სხეულის სიგრძე 150 სმ, მასა 43-50 კგ აღწევს. მამლის რქები ქნარისებურადაა მოხრილი. გავრცელებულია აღმოსავლეთ აფრიკაში. ბინადრობს უდაბნოში. იკვებება ფოთლებით. გვხვდება წყვილებად ან იშვიათად ქმნის მცირე ჯგუფს (6-7 დედალი და 1 მამალი). აქტიურია დილით და საღამოთი. მაკეობა 7 თვე გრძელდება. შობს 1, იშვიათად 2 ნაშიერს. სანადირო ობიექტია. ქართული საბჭოთა ენციკლოპედია, ტ. 8, თბ., 1984. — გვ. 252.
ჟირი

ჟირი — უძველესი ქართული სამსიმიანი (სამძალიანი) საკრავის მეორე (შუა) სიმის სახელწოდება (ვარაუდობენ, რომ სახელწოდება მომდინარეობს მეგრული ჟირისაგან — ორი, მეორე). ჯავახიშვილი ივ. ქართული მუსიკის ოსტორიის ძირითადი საკითხები, თბ., 1938, გვ. 172; ქართული საბჭოთა ენციკლოპედია, ტ. 8, თბ., 1984. — გვ. 252.
იირჟი მუხა

იირჟი მუხა (ჩეხ. Jiří Mucha; დ. 12 მარტი, 1915 — გ. 5 აპრილი, 1991) — ჩეხი მწერალი, ავტობიოგრაფიული მოთხრობებისა და მამამისის, არტ-ნუვო მხატვარ ალფონს მუხას, შემოქმედების სწავლების ავტორი. იირჟი მუხა დაიბადა პრაღაში. 1938 წელს, როცა გერმანიამ ჩეხოსლოვაკია დაიკავა, ის პარიზში იყო. მამის გარდაცვალებისას ის პრაღაში ბრუნდება, თუმცა როგორც საომო კორესპონდენტს შეეძლო ნებართვა მიეღო პარიზში დასაბრუნებლად. ამრიგად ის ნელ-ნელა გზას გაერთიანებულ სამეფოსკენ იკაფავს. ის უერთდება რაფ-ს და მუშაობს ჩეხეთის მთავრობა გადასახლებაში. 1947 წელს ის ბრუნდება პრაღაში, მაგრამ დაპატიმრებული იყო ქვეყნის ახალი კომუნისტური მთავრობის მიერ, რადგან ის ბრიტანეთის სამხედროში მსახურობდა. 1953 წელს, გაათავისუფლეს რა საპატიმროდან, ის მწერლობას უძღვნის თავს და თავის მამის შემოქმედებას აქვეყნებს, რომელმას თავისი ცხოვრების უდიდესი ნაწილი ზღვის გაღმა გაატარა. ხავერდოვანი რევოლუციის დროს, რომელმაც დაამხო კომუნისტური რეჟიმი, ის პარიზში ცხოვრობს, შემდეგ კვლავ ბრუნდება პრაღაში, სადაც ორი წლის შემდეგ, 1991 წელს გარდაიცვალა. ჩეხოსლოვაკიაში კომუნისტური რეჟიმის დამხობის შემდეგ ის ჩეთეთის პენ-კლუბის თავმჯდომარედ დაინიშნა. ალფონს მუხა spisovatele.cz (ინგლისური) radio.cz ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 Discogs — 2000. <a href="https://wikidata.org/wiki/Track:Q504063"></a> ↑ 3.0 3.1 3.2 Czech National Authority Database <a href="https://wikidata.org/wiki/Track:Q13550863"></a> ↑ 4.0 4.1 4.2 Databáze Vojenského historického archivu <a href="https://wikidata.org/wiki/Track:Q103989905"></a> ↑ Evidenční záznamy kontrarozvědných a rozvědných útvarů StB <a href="https://wikidata.org/wiki/Track:Q104717548"></a> ↑ 6.0 6.1 6.2 Evidence zájmových osob StB <a href="https://wikidata.org/wiki/Track:Q104900509"></a> ↑ 7.0 7.1 Encyklopedie dějin města Brna — 2004. <a href="https://wikidata.org/wiki/Track:Q16765207"></a> ↑ 8.0 8.1 8.2 8.3 8.4 8.5 8.6 8.7 8.8 The Fine Art Archive — 2003. <a href="https://wikidata.org/wiki/Track:Q10855166"></a> ↑ Databáze Vojenského historického archivu <a href="https://wikidata.org/wiki/Track:Q103989905"></a> ↑ Databáze příslušníků čs. vojenských jednotek v zahraničí za 2. sv. války <a href="https://wikidata.org/wiki/Track:Q115866889"></a> ↑ 11.0 11.1 11.2 11.3 11.4 https://tritius.kmol.cz/authority/688702 <a href="https://wikidata.org/wiki/Track:Q130368343"></a> ↑ BillionGraves — 2011. <a href="https://wikidata.org/wiki/Track:Q37774202"></a> ↑ Deutsche Nationalbibliothek Record #118737279 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a>
Who Needs Information

„Who Needs Information“ — ბრიტანელი როკ-მუსიკოს როჯერ უოტერსის სინგლი ალბომიდან Radio K.A.O.S.. იგი გამოვიდა 1987 წელს. სინგლის მეორე მხარეს ასევე ჩაწერილია „Molly's Song“, კომპოზიცია, რომელიც სრულდებოდა 1987 წლის საკონცერტო ტურნეს Radio K.A.O.S. დროს. აქ ალბომის მთავარი პერსონაჟი, ბილი, რადიოწამყვან ჯიმს უამბობს, თუ როგორ დააპატიმრეს მისი ძმა, ბენი. ალბომის ანოტაციებში ამ სიმღერის შესახებ წერია: ერთ საღამოს ბენის ბილი თან მიჰყავს ბარებში. მთვრალი ბენი, კარგად განათებული მაღაზიების ქუჩაზე, თავის რისხვას გადმოანთხევს ერთ-ერთი მაღაზიის ვიტრინაზე, რომელზეც გამოფენილია მარგარეტ ტეტჩერის სახეებიანი ტელევიზორები. პროტესტის სახით იგი იპარავს მობილურ ტელეფონს. უფრო მოგვიანებით, ბენი სარისკო ტრიუკებს ასრულებს ავტოსტრადაზე მდებარე ხიდის მოაჯირებზე, რითაც თეატრალურად აპროტესტებს ტაბლოიდურ პრესას. იმავე საღამოს იღუპება ტაქსისტი, რომელსაც ეცემა ბეტონის კონსტრუქცია იმავე ხიდიდან. ადგილზე მოსული პოლიცია დაკითხავს ბენის, რომელიც ასწრებს ტელეფონის დამალვას ბილის სავარძლის ქვეშ. ინფორმაცია საიტზე Discogs
ფლორა (ქალღმერთი)

ფლორა — რომაულ მითოლოგიაში ყვავილთა და გაზაფხულის ქალღმერთი. მიუხედავად იმისა, რომ რომაულ მითოლოგიაში ღვთაებებს შორის იერარქიით საკმაოდ დაბალ საფეხურზე იყო, მისმა სტატუსმა ნაყოფიერების სხვა ქალღმერთთა შორის და მისმა ასოციაციამ გაზაფხულთან მას ყვავილობის ჟამს განსაკუთრებული მნიშვნელობა მიანიჭა. მისი სახელობის ფესტივალი, ფლორალია, 28 აპრილიდან და 3 მაისამდე იმართებოდა. სახლის შესასვლელებს ყვავილებით ამკობდნენ, თავზე გვირგვინი ედგათ, ცეკვებით, ღვინოს სმითა, ყვავილებით იმართებოდა და ცხოვრების ციკლის განახლების სიმბოლოდ მიიჩნეოდა. მისი ბერძნული ეკვივალენტი იყო ხლორისი. ფლორა დაქორწინებული იყო ფავონიუსზე, ქარის ღმერთზე. ფლორალიები დაარსდა ძვ. წ. 214 წელს. ფლორას აიგივებდბებ ბერძნულ ქლორიდასთან (აყვავებული). ხელოვნებაში გამოსახავდნენ ყვავილებით შემკული ყმაწვილი ქალის სახით (ტიციანი, ნიკოლა პუსენი, რემბრანდტი და სხვა). ფლორას სახელმა ხელმეორე აღმავლობა ჰპოვა პოსტ-პაგანიზმის ანტიკურ ხანაში რენესანს ჰუმანისტთა შორის და ამ დროს გაცილებით უფრო პოპულარული გახდა ვიდრე თვით ძველ რომში. გელოვანი ა., ქართული საბჭოთა ენციკლოპედია, ტ. 10, თბ., 1986. — გვ. 345. ვიკისაწყობში არის გვერდი თემაზე: ფლორა (ქალღმერთი) The Obscure Goddess Online Directory: Flora
Self Portrait (ბობ დილანის ალბომი)

Self Portrait — ამერიკელი მომღერლის და სიმღერების ავტორის ბობ დილანის 1970 წელს გამოცემული ალბომი, რიგით მეორე ორმაგი ალბომი მუსიკოსის შემოქმედებაში. ამ ალბომში უფრო მეტად შეტანილია სხვადასხვა ხალხური და პოპულარული სიმღერის ქავერ-ვერსიები. გარდა ამისა, დისკზე არის რამდენიმე ინსტრუმენტული კომპოზიცია, ორიგინალური სიმღერა და ჯგუფის The Band საკონცერტო ჩანაწერები. ↑ AllMusic-ის მიმოხილვა ↑ Entertainment Weekly-ს მიმოხილვა. დაარქივებულია ორიგინალიდან — 2011-09-28. ციტირების თარიღი: 2012-09-27. ↑ გრაფი, გერი; დურხჰოლცი, დენიელ (რედ.) (1999) MusicHound Rock: The Essential Album Guide, 2nd, Farmington Hills, MI: Visible Ink Press. ISBN 1-57859-061-2.  ↑ ბრეკეტი, ნეითან; ჰოურდი, კრისტიან (რედ.) (2004) The New Rolling Stone Album Guide. ნიუ-იორკი, NY: Fireside. ISBN 0-7432-0169-8. ციტირების თარიღი: აგვისტო 22, 2015.  ↑ კრისტგოუ, რობერტ (ივლისი 30, 1970). „Consumer Guide (12)“. The Village Voice. ნიუ-იორკი. ციტირების თარიღი: 14 აპრილი 2013.
ფილიპე II მაკედონელი

ფილიპე II მაკედონელი, (ბერძ. Φίλιππος Β' ο Μακεδών; დ. დაახლოებით ძვ. წ. 382, პელა — გ. ძვ. წ. 336, ეგია) — ძველი მაკედონიის მეფე (ბასილევსი) ძვ. წ. 359 წლიდან ძვ. წ. 336 წლამდე. ის იყო არგეადების დინასტიის წარმომადგენელი. ისტორიაში მეტწილად შევიდა, როგორც ალექსანდრე დიდის მამა. დაასრულა მაკედონიის სამეფოს გაერთიანება (359), გაატარა მთელი რიგი მნიშვნელოვანი რეფორმები, რითაც საფუძველი ჩაუყარა ქვეყნის პოლიტიკურ, ეკონომიკურ და სამხედრო ძლიერებას. შექმნა რეგულარული ჯარი და ძლიერი ფლოტი, გარდაქმნა ცხენოსანთა ჯარი, შექმნა სახელგანთქმული მაკედონური ფალანგი. შემოიღო ერთიანი სამონეტო სისტემა და დაიწყო ოქროს მონეტის გამოშვება. ძვ. წ. 359 წლიდან დაიწყო საბერძნეთის ოლქების დაპყრობა, ძვ. წ. 338 წელს მაკედონია უკვე საბოლოოდ ბატონობდა მთელ საბერძნეთზე; ამის შემდეგ შეუდგა მზადებას სპარსეთში სალაშქროდ, მაგრამ სასახლის კარის შეთქმულების მსხვერპლი გახდა. ქართული საბჭოთა ენციკლოპედია, ტ. 10, თბ., 1986. — გვ. 302.
The Walt Disney Company

The Walt Disney Company — ერთ-ერთი მსხვილი კომპანია აშშ-ის გასართობ ინდუსტრიაში. იგი დაარსდა 1923 წლის 16 ოქტომბერს, ძმების, უოლტ და როი დისნეების მიერ. ამჟამად იგი წარმოადგენს ერთ-ერთ მსხვილ ჰოლივუდურ სტუდიას, 11 თემატური პარკისა და ორი აკვაპარკის, ასევე ტელე-რადიო მაუწყებლობის რამდენიმე ქსელის მფლობელს, რომელთა შორის ასევე არის კომპანია ეი ბი სი. თავად კომპანიის სათავო ოფისი მდებარეობს Walt Disney Studios-ში (ბერბანკი, კალიფორნია, აშშ). კომპანია ასევე შედის დოუ-ჯონსის სამრეწველო ინდექსში. ოფიციალური საიტი ↑ http://idea.sec.gov/Archives/edgar/data/1001039/000119312508240242/d10k.htm
Non, je ne regrette rien

„Non, je ne regrette rien“ (ფრანგ. „არა, მე არაფერს ვნანობ“) — ფრანგული სიმღერა, დაწერილი 1956 წელს, რომელმაც უდიდესი პოპულარობა ედიტ პიაფის შესრულებით მოიპოვა (1960 წლის 10 ნოემბრის ჩანაწერით). სიმღერის კომპოზიტორია შარლ დიუმონი. სიტყვები, რომლებშიც პიაფის წარსულზეა მინიშნება, მიშელ ბოკერის დაწერილია. სიმღერა პიაფმა საფრანგეთის უცხოეთის ლეგიონს მიუძღვნა. პიაფის გარდა სიმღერა სხვადასხვა დროს შეასრულეს: მირეი მატიემ, ელიაჯ პეიჯმა, ტინა არენამ, იზაბელ ბოლეიმ, პატრისია კაასმა, დალიდამ (იტალიურად) და თამარ გვერდწითელმა (ფრანგულად და რუსულად).
ფლორალია

ფლორალია — ძველი რომაული ფესტივალი, რომელიც ქალღმერთ ფლორას ეძღვნებოდა. ის ძირითადად აპრილის ბოლოს ან მაისის დასაწყისში ტარდებოდა საცეკვაო რიტუალებით, ღვინის სმითა და ყვავილებით და ცხოვრების ციკლის განახლებას სიმბოლოს წარმოადგენდა. ყვავილთა და მცენარეულობის ქალღმერთი ფლორასადმი მიძღვნილ დღეს რომის პროსტიტუტები საკუთარ დღესასწაულად მიიჩნევდნენ. ამ დღეს ტაძრები მორთული იყო ყვავილებით, ხოლო რომის მოქალაქეები ირთვებოდნენ ფერად ტანსაცმელში ჩვეულებრივი თეთრის ნაცვლად. რომის იმპერიის დროს დღესასწაული გრძელდებოდა ექვსი დღის განმავლობაში. Encyclopædia Romana: Floralia ↑ Ovid, Fasti, Book 4; T.P. Wiseman, The Myths of Rome (University of Exeter Press, 2004), pp. 1–11. ↑ H.H. Scullard, Festivals and Ceremonies of the Roman Republic (Cornell University Press, 1981), p. 110.
დისნეილენდი

დისნეილენდის პარკი (ინგლ. Disneyland Park), მანამდე ცნობილი, როგორც დისნეილენდი (ინგლ. Disneyland) — უოლტ დისნეის მიერ დაარსებული გასართობი პარკი. მდებარეობს ანაჰაიმში (კალიფორნია, აშშ). პარკში წარმოდგენილია მრავალი ატრაქციონი, კინოთეატრი, სასტუმრო თუ მუზეუმი. დისნეილენდი გაიხსნა 1955 წლის 17 ივლისს. მანამდე უოლტ დისნეისთვის ასეთი ტიპის პარკი წლების განმავლობაში ნამდვილი ოცნება იყო. პარკის მნიშვნელობას კიდევ უფრო მეტად ზრდის მასში დისნეის ანიმაციური ფილმების გმირებად გადაცმული მსახიობების მონაწილეობა. ამასთან, მსგავსი პარკები გახსნილია ტოკიოში, ჰონგ-კონგსა და პარიზში, თუმცა ერთადერთი პარკი, რომელზეც უშუალოდ უოლტ დისნეი მუშაობდა, არის ამერიკული დისნეილენდი. დისნეილენდს ჰყავს უფრო მეტი სტუმარი, ვიდრე რომელიმე სხვა გასართობ პარკს. 2021 წლის მონაცემებით, გახსნის დღიდან დისნეილენდი მოინახულა 757 მილიონმა სტუმარმა. 2022 წელს მან უმასპინძლა დაახლოებით 16.9 მილიონ სტუმარს და მნახველთა რაოდენობის მხრივ წლიური შედეგებით სიაში რიგით მეორე იყო. 2005 წლის მარტის ინფორმაციის მიხედვით, პარკში დასაქმებულია 65.700 ადამიანი, აქედან 20.000 – დისნეის თანამშრომლები, ხოლო 3000 – მესამე პირის კონტრაქტორები ან მათი დირექტორები. შეგიძლიათ იხილოთ მედიაფაილები თემაზე „დისნეილენდი“ ვიკისაწყობში. დისნეილენდის პარკი - ოფიციალური საიტი ↑ Disneyland Celebrates 56 Years on July 17 « Disney Parks Blogდაარქივებული January 20, 2013, საიტზე Wayback Machine. . Disneyparks.disney.go.com. Retrieved on September 6, 2013. ↑ Attendance at the Disneyland theme park (Anaheim, California) from 2009 to 2021. ციტირების თარიღი: 17 November 2022 ↑ TEA/AECOM 2022 Global Attractions Attendance Report (2023). ციტირების თარიღი: 23 June 2023 ↑ News from the Disney Board — March 04, 2005. The Walt Disney Company (March 4, 2005). დაარქივებულია ორიგინალიდან — 2014-03-10.
Boney M.

Boney M. — გერმანული დისკო-ჯგუფი, დაარსებული პროდიუსერ ფრენკ ფარიანის მიერ. ჯგუფის პირველი შემადგენლობის ორიგინალური წევრები იყვნენ ლიზ მიტჩელი, მარშა ბარეტი (იამაიკა), მეიზი უილიამსი (მონსერატი) და ბობი ფარელი (არუბა). ჯგუფს გამოშვებული აქვს რვა სტუდიური ალბომი. იგი ცნობილია სიმღერებით „Daddy Cool“, „Sunny“, „Ma Baker“, „Rivers of Babylon“, „Brown Girl in the Ring“, „Rasputin“, Hooray! Hooray! It's a Holi-Holiday და „Kalimba de Luna“. მთავარი სტატია: Boney M.-ის დისკოგრაფია. სტუდიური ალბომები Take the Heat off Me (1976) Love for Sale (1977) Nightflight to Venus (1978) Oceans of Fantasy (1979) Boonoonoonoos (1981) Christmas Album (1981) Ten Thousand Lightyears (1984) Eye Dance (1985) წარმატებული კრებულები The Magic of Boney M. – 20 Golden Hits (1980) Gold – 20 Super Hits (1992) შეგიძლიათ იხილოთ მედიაფაილები თემაზე „Boney M.“ ვიკისაწყობში. მარსია ბარეტის Boney M -Show.
ფრინველთა დარგოლვა

ფრინველთა დარგოლვა — ფრინველთა ნიშანდების ერთ-ერთი მეთოდი, რომელსაც ფართოდ გარეულ ფორმათა ბიოლოგიის შესასწავლად. მსოფლიოს სხვადასხვა ქვეყანაში უკვე დარგოლილია მრავალი ფრთა ფრინველი. დაჭერილ ფრინველს ფეხზე უკეთებენ მსუბუქი ლითონის რგოლს, რომელზედაც ამოტვირფრულია ნომერი და პირობითი მისამართი. რეგისტრაციას ატყობინებენ სახელმწიფოს დარგოლვის ცენტრს. ფრინველთა დარგოლვა ხდება ბუდობის ადგილებში, სამიგრაციო გზებზე, ნომადობისას, ზამთრობისას, განგურის პერიოდში და სხვა. ფრინველთა დარგოლვა არის ინდივიდუალური და მასობრივი. ფრინველთა დარგოლვის შედეგად ადგენენ ფრინველთა გადაფრენის დროს, მიმართულებას, სიმაღლეს, განსახლებას, სიკვდილიანობის პროცენტს და მიზეზებს, რაც მნიშვნელოვანია თვითმფრინავების უსაფრთხო ფრენისათვის, ნადირობის ვადების კოორდინირებისათვის, პარაზიტებისა თუ დაავადებების გადატანის გზების შესწავლისათვის. 1962 წლიდან პარიზში დაარსდა დარგოლვის საერთაშორისო კომიტეტი, რომლის წევრები არიან ეროვნული დარგოლვის ცენტრების ხელმძღვანელები. ნიშანდება ჟორდანია რ., ქართული საბჭოთა ენციკლოპედია, ტ. 10, თბ., 1986. — გვ. 403.
ლაბაძე

საკუთარი სახელი ლაბაძე შეიძლება აღნიშნავდეს ერთ-ერთ შემდეგ პიროვნებათაგანს: ავთანდილ ლაბაძე — ფეხბურთელი გია ლაბაძე — სპორტსმენი, მორაგბე გიორგი ლაბაძე — მწერალი დიანა ლაბაძე — მომღერალი ვახტანგ ლაბაძე — სპორტსმენი (მკლავჭიდი) ირაკლი ლაბაძე — სპორტსმენი, ჩოგბურთელი მარიამ ლაბაძე — მორფოლოგი მარინა ლაბაძე — ანესთეზიოლოგი მიხეილ ლაბაძე — ინჟინერი ნათია ლაბაძე — მეზღვაური ნესტორ ლაბაძე — საბჭოთა გენერალ-ლეიტენანტი ლაბაძეები — სტატია გვარის შესახებ.
კაპიტოლიუმის ძუ მგელი

კაპიტოლიუმის ძუ მგელი (ლათ. Lupa Capitolina) — ეტრუსკული ბრინჯაოს სკულპტურა, სტილისტური მახასიათებლებით თარიღდება ძვ. წ. V საუკუნით და ანტიკური პერიოდიდან რომში ინახება. სკულპტურაზე გამოსახულია (თითქმის ნატურალური ზომით) ძუ მგელი, რომელიც საკუთარი რძით კვებავს ორ ჩვილ ბავშვს — რომულუსსა და რემუსს, ქალაქის ლეგენდარულ დამაარსებლებს. ითვლება, რომ მგელი საბინებისა და ეტრუსკების ტოტემი იყო, ხოლო ქანდაკება რომში გადაიტანეს რომაელების ამ ხალხთან შერწყმის ნიშნად. Lombardi, G. (2002). „A petrographic study of the casting core of the Lupa Capitolina“. Archaeometry. 44 (4): 601ff. (X-ray diffractometry, thermal analyses, chemistry and thin sections identify the casting site in the lower Tiber valley.) შეგიძლიათ იხილოთ მედიაფაილები თემაზე „კაპიტოლიუმის ძუ მგელი“ ვიკისაწყობში.
სინგის მელნის სადგარი

სინგის მელნის სადგარი (ინგლ. Syng inkstand), ვერცხლის მელნის სადგარი გამოყენებული 1776 წელს აშშ-ის დამოუკიდებლობის დეკლარაციისა და 1787 წელს აშშ-ის კონსტიტუციის ხელმოწერისას. ქაღალდის დოკუმენტებთან ერთად, ეს არის ერთ-ერთი იმ ოთხი ფიზიკურ ობიექტთაგან, რომლებიც კონსტიტუციური კონვენციის მომსწრე იყო და რომლებიც დღემდე არსებობს, დამოუკიდებლობის დარბაზთან, ლიბერტი ბელთან და ჯორჯ ვაშინგტონის სავარძელთან (რომელშიც ის იჯდა, როგორც კონვენციის თავმჯდომარე) ერთად. შესაბამისად, ეს ერთ-ერთი უმნიშვნელოვანესი ნივთია ამერიკის ისტორიაში და მას მნიშვნელოვანი დოკუმენტების ხელმოწერისას იყენებდნენ დამფუძნებელი მამები — ვაშინგტონი, ბენჯამინ ფრანკლინი, თომას ჯეფერსონი, ჯონ ჰენკოკი და ჯეიმზ მედისონი.
პლაცებო

პლაცებო (ლათ. placebo, „მოგეწონები, მოვეწონები, ვასიამოვნებ“) — ნივთიერება სამკურნალო თვისებების გარეშე, რომელსაც წამლის საშუალების სახით იყენებენ. პლაცებოთი მკურნალობის დროს ავადმყოფი იღებს ინერტულ შაქრის წამალს – ექიმი კი არწმუნებს, რომ ამ პროცედურის შემდეგ ის გამოჯანმრთელდება, მაგრამ უმალავს წამლის ინერტულობის ფაქტს. ეს ქმედება საჭიროა იმისთვის, რომ პაციენტმა ირწმუნოს საკუთარი გამოჯანმრთელება. ფენომენი ცნობილია პლაცებოს ეფექტის სახელით. პრეპარატის მიღების გარდა, არსებობს დამატებითი პროცედურების ან ვარჯიშების ჩატარების ტრადიციაც, რომელთა პირდაპირი ეფექტი არ შეიმჩნევა. პლაცებოს ეფექტის მოქმედების ხარისხი უკავშირდება ადამიანის თვითდარწმუნებას და „მკურნალობის“ გარე ფაქტორებს - მაგალითად, პლაცებოს სახეს, მის ღირებულებას და „წამლის“ მოპოვების საშუალების სირთულეს, ნდობას ექიმისადმი და კლინიკის ავტორიტეტს. პლაცებოს შესწავლის ჰარვარდის პროგრამა პლაცებოს ეფექტი საიტზე Skeptic's Dictionary პლაცებოს ეფექტის განმარტება YouTube-ზე ↑ Gensini GF, Conti AA, Conti A; Conti; Conti (April 2005). „Past and present of what will please the lord: an updated history of the concept of placebo“. Minerva Med. 96 (2): 121–4. PMID 16172581.CS1-ის მხარდაჭერა: მრავალი სახელი: ავტორების სია (link)